ddrg/super_eurlex huggingface dataset:
Uredba Komisije (ES) št. 1008/98

z dne 14. maja 1998

o spremembi Uredbe (ES) št. 1371/95 o podrobnih pravilih za izvajanje sistema izvoznih dovoljenj v sektorju jajc

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], nazadnje spremenjene z Uredbo Komisije (ES) št. 1516/96 [2], in zlasti členov 3(2) in 8(13) Uredbe,

ker Uredba Komisije (ES) št. 1371/95 [3], nazadnje spremenjena z Uredbo (ES) št. 1157/96 [4], določa podrobna pravila za izvajanje sistema izvoznih dovoljenj v sektorju jajc;

ker Uredba Komisije (EGS) št. 3665/87 [5], nazadnje spremenjena z Uredbo (ES) št. 604/98 [6], določa skupna podrobna pravila za uporabo sistema izvoznih nadomestil za kmetijske proizvode; ker člen 3 navedene uredbe opredeljuje dan izvoza; ker bi bilo treba besedilo Uredbe (ES) št. 1371/95 spremeniti tako, da se prilagodi tej opredelitvi;

ker člena 4 in 9 ter Priloga II Uredbe (ES) št. 1371/95 vključujejo napake, ki jih je treba popraviti;

ker naj bi bili roki za obveščanje o zahtevkih za naknadna izvozna dovoljenja, ki jih pošiljajo države članice Komisiji, enaki kakor za druga izvozna dovoljenja;

ker je treba Prilogo III k Uredbi (ES) št. 1371/95 prilagoditi tako, da bodo upoštevane spremembe glede spremenjenih nadomestil;

ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Uredba (ES) št. 1371/95 se spremeni na naslednji način:

1. v členu 4(3)(a) se sklicevanje na oddelka 17 in 18 nadomesti s sklicevanjem na oddelka 15 in 16;

2. v členu 9:

(a) se v prvem pododstavku odstavka 2:

- sklicevanje na oddelek 22 nadomesti s sklicevanjem na oddelek 20,

- "besedilo datum, ko so bile izvedene" nadomesti z "datum izvoza v smislu člena 3 Uredbe (EGS) št. 3665/87";

(b) se prvi stavek v prvem pododstavku odstavka 3 nadomesti z naslednjim:

"Države članice vsak petek od 13. ure po telefaksu sporočijo Komisiji število zaprošenih naknadnih izvoznih dovoljenj ali odsotnost takih zahtevkov v tekočem tednu.";

(c) v odstavku 4 se drugi pododstavek nadomesti z naslednjim:

"To dovoljenje daje pravico do plačila nadomestila, ki velja na dan izvoza v smislu člena 3 Uredbe (EGS) št. 3665/87."

3. v delu A Priloge II se "ECU/100 kg" nadomesti z "ECU/100 kg ali 100 kosov";

4. Priloga III se nadomesti s Prilogo k tej uredbi.

Člen 2

Ta uredba začne veljati 1. junija 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. maja 1998

Za Komisijo

Franc Fischler

Član Komisije

[1] UL L 282, 1.11.1975, str. 49.

[2] UL L 189, 30.7.1996, str. 99.

[3] UL L 133, 17.6.1995, str. 16.

[4] UL L 153, 27.6.1996, str. 19.

[5] UL L 351, 14.12.1987, str. 1.

[6] UL L 80, 18.3.1998, str. 19.

--------------------------------------------------

PRILOGA

PRILOGA III

Rusija

Kuvajt

Bahrajn

Katar

Oman

Združeni arabski emirati

Republika Jemen

Hongkong

Južna Koreja

Japonska

Malezija

Tajska

Tajvan

Filipini

Egipt

--------------------------------------------------
Uredba Sveta (ES) št. 1340/98

z dne 24. junija 1998,

o spremembi Uredbe (ES) št. 3290/94 o potrebnih prilagoditvah in prehodnih ukrepih v kmetijskem sektorju za uporabo sporazumov, sklenjenih med urugvajskim krogom večstranskih trgovinskih pogajanj

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3290/94 z dne 22. decembra 1994 o potrebnih prilagoditvah in prehodnih ukrepih v kmetijskem sektorju za uporabo sporazumov, sklenjenih med urugvajskim krogom večstranskih trgovinskih pogajanj [1], ter zlasti člena 3(2) Uredbe,

ob upoštevanju predloga Komisije,

ker člen 3 Uredbe (ES) št. 3290/94 pooblašča Komisijo, da sprejme potrebne ukrepe za lajšanje prehoda od ureditev, obstoječih pred izvedbo rezultatov urugvajskega kroga pogajanj, na ureditve, ki so rezultat prilagajanja kmetijski zakonodaji, predvideni v zgoraj navedeni Uredbi; ker se ti prehodni ukrepi lahko sprejmejo le do 30. junija 1998 in ne morejo veljati po tem datumu; ker je očitno, da nekatere zadeve, ki jih zdaj urejajo prehodni ukrepi, ne morejo biti dokončno urejene pred zgoraj navedenim datumom; ker se te zadeve še posebej nanašajo na nekatere sporazume s tretjimi državami; ker je treba zato obdobje, v katerem Komisija lahko sprejme prehodne ukrepe, podaljšati za eno leto,

SPREJEL NASLEDNJO UREDBO:

Člen 1

V členu 3(2) Uredbe (ES) št. 3290/94 se datum "30. junij 1998" nadomesti z datumom "30. junij 1999".

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. julija 1998.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 24. junija 1998

Za Svet

Predsednik

J. Cunningham

[1] UL L 349, 31.12.1994, str. 105. Uredba, spremenjena z Uredbo (ES) št. 1161/97 (UL L 169, 27.6.1997, str. 1).

--------------------------------------------------
UREDBA SVETA (ES) št. 2469/98

z dne 9. novembra 1998

o sklenitvi Sporazuma med Evropsko gospodarsko skupnostjo in Gabonsko republiko o ribištvu v obalnih vodah Gabona

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 43 Pogodbe skupaj s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta se Skupnost in Gabonska republika pogajali in parafirali sporazum o ribištvu, ki ribičem Skupnosti zagotavlja možnosti ribolova v vodah, ki so pod suverenostjo ali pod jurisdikcijo Gabonske republike;

ker je v interesu Skupnosti, da odobri ta sporazum;

ker je treba na podlagi tradicionalnega dodeljevanja možnosti ribolova določiti način dodeljevanja možnosti ribolova med države članice,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in Gabonsko republiko o ribištvu v obalnih vodah Gabona se odobri v imenu Skupnosti.

Besedilo sporazuma je priloženo tej uredbi.

Člen 2

Možnosti ribolova, določene v protokolu k Sporazumu, se dodelijo med države članice, kakor sledi:

(a) plovila za ribolov tuna s potegalkami:

Španija: 22 plovil

Francija: 20 plovil

(b) plovila s površinskimi parangali:

Španija: 28 plovil

Portugalska: 5 plovil

Če prošnje za dovoljenje teh držav članic ne zajamejo vseh možnosti ribolova, določenih s protokolom, lahko Komisija upošteva prošnje za dovoljenje iz katere koli druge države članice.

Člen 3

Predsednik Sveta je pooblaščen, da imenuje osebe, pooblaščene za podpis sporazuma, da bi zavezali Skupnost.

Člen 4

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. novembra 1998

Za Svet

Predsednik

J. FARNLEITNER

[1] UL C 240, 31.7.1998, str. 7.

[2] UL C 313, 12.10.1998.
Uredba Komisije (ES) št. 2559/98

z dne 27. novembra 1998

o spremembi Uredbe (ES) št. 3199/93 o vzajemnem priznavanju postopkov za popolno denaturacijo alkohola za namene oprostitve trošarine

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/83/EGS z dne 19. oktobra 1992 o uskladitvi strukture trošarin za alkohol in alkoholne pijače [1] in zlasti člena 27(4) Direktive,

ob upoštevanju Direktive Sveta 92/12/EGS z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov [2], nazadnje spremenjena z Direktivo 96/99/ES [3] in zlasti člena 24 Direktive,

ob upoštevanju Uredbe Komisije (ES) št. 3199/93 z dne 22. novembra 1993 o vzajemnem priznavanju postopkov za popolno denaturacijo alkohola za namene oprostitve plačila trošarine [4], nazadnje spremenjena z Uredbo (ES) št. 2546/95 [5],

ob upoštevanju mnenja Odbora za trošarine,

ker morajo države članice v skladu s členom 27(1)(a) Direktive 92/83/EGS alkohol, ki je popolnoma denaturiran, v skladu z zahtevami države članice, oprostiti plačila trošarine, pod pogojem, da je bilo dano uradno obvestilo o takih zahtevah in da so bile sprejete v skladu s pogoji, določenimi v odstavkih 3 in 4 navedenega člena;

ker je Italija sporočila spremembo denaturanta, za katerega je dobila dovoljenje v Uredbi Komisije (ES) št. 3199/93,

SPREJELA NASLEDNJO UREDBO:

Člen 1

"Italija

Etilni alkohol, ki se denaturira, mora imeti najmanj 90 % vsebnosti etilnega alkohola brez vode. Na hektoliter etilnega alkohola brez vode dodajte:

- 125 gramov tiofena,

- 0,8 grama denatonium benzoata,

- 3 grame CI Reactive Red 24, vodna raztopina pri 25 mas. %

- 2 litra metiletilketona."

Člen 2

Uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. novembra 1998

Za Komisijo

Mario Monti

Član Komisije

[1] UL L 316, 31.10.1992, str. 21.

[2] UL L 76, 23.3.1992, str. 1.

[3] UL L 8, 11.1.1997, str. 12.

[4] UL L 288, 23.11.1993, str. 12.

[5] UL L 260, 31.10.1995, str. 45.

--------------------------------------------------
Uredba Komisije (ES) št. 759/98

z dne 3. aprila 1998

o spremembi Uredbe (ES) št. 1445/95 o pravilih za uporabo uvoznih in izvoznih dovoljenj v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2634/97 [2], in zlasti členov 9 in 13 Uredbe,

ker člen 7 Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso ter o razveljavitvi Uredbe (EGS) št. 2377/80 [3], kakor je bila nazadnje spremenjena z Uredbo (ES) št. 260/98 [4], zagotavlja, da je treba izdati izvozna dovoljenja za vse proizvode, izvožene po 2. januarju 1998;

ker člen 5(1) Uredbe Komisije (EGS) št. 3719/88 z dne 16. novembra 1988 o določitvi skupnih podrobnih pravil za uporabo sistema uvoznih in izvoznih dovoljenj ter potrdil o vnaprejšnji določitvi kmetijskih proizvodov [5], kakor je bila nazadnje spremenjena z Uredbo (ES) št. 1404/97 [6], zagotavlja, da se za proizvode izvozno dovoljenje ne zahteva, kadar se nadomestilo ni zahtevalo in gre za take količine, da bi bila varščina za katero koli dovoljenje 5 ECU manj;

ker pri govejem in telečjem mesu ta meja 5 ECU ustreza eni glavi živine ali 200 kilogramom mesa; ker se je izkazalo, da je ta omejitev prenizka, zlasti za nekatere tradicionalne čezmejne trgovinske tokove; ker naj se ustrezno zagotovi odstopanje od Uredbe (EGS) št. 3719/88, da se znesek poviša na 60 ECU;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

V členu 7 Uredbe (ES) št. 1445/95 se doda naslednji odstavek:

"Vendar pa ne glede na četrto alineo člena 5(1) Uredbe (EGS) št. 3719/88 ni potrebno izvozno dovoljenje za proizvode, vključene v drugo alineo člena 8(2), v takih količinah, da bi bila varščina za katero koli dovoljenje 60 ECU ali manj. Če se dovoljenje izda po glavi in če znesek 60 ECU ne ustreza celotnemu številu glav, se šteje, da varščina ustreza znesku za naslednje višje celo število glav."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. aprila 1998

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 356, 31.12.1997, str. 13.

[3] UL L 143, 27.6.1995, str. 35.

[4] UL L 25, 31.1.1998, str. 42.

[5] UL L 331, 2.12.1988, str. 1.

[6] UL L 194, 23.7.1997, str. 5.

--------------------------------------------------
Uredba Komisije (ES) št. 2365/98

z dne 30. oktobra 1998

o spremembi Uredbe (ES) št. 1445/95 o pravilih za uporabo uvoznih in izvoznih dovoljenj v sektorju govejega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 1633/98 [2], in zlasti člena 9(2) Uredbe,

ker Uredba Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso ter o razveljavitvi Uredbe (EGS) št. 2377/80 [3], kakor je bila nazadnje spremenjena z Uredbo (ES) št. 759/98 [4], v členu 12a določa podrobna pravila za dovoljenja za nekatere proizvode, ki se izvozijo v Kanado;

ker ta pravila predvidevajo zlasti mesečne zahtevke in dodelitve izvoznih dovoljenj; ker izkušnje kažejo, da tak sistem rednih časovnih presledkov ni več potreben; ker naj se zato Uredba (ES) št. 1445/95 ustrezno spremeni;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Člen 12a Uredbe (ES) št. 1445/95 se spremeni:

1. odstavek 6 se črta;

2. odstavek 7 se nadomesti z naslednjim besedilom:

"7. Najpozneje tri delovne dni po predložitvi zahtevkov za dovoljenja države članice pošljejo Komisiji seznam vlagateljev in količino zaprošenih proizvodov.";

3. odstavek 8 se nadomesti z naslednjim besedilom:

"8. Če količine, za katere so se zahtevala dovoljenja, presegajo razpoložljive količine, Komisija določi enoten odstotek odobritve, ki se uporablja za zahtevane količine.";

4. odstavek 9 se nadomesti z naslednjim besedilom:

"9. Dovoljenja se izdajo 10. delovni dan po predložitvi zahtevka."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. novembra 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. oktobra 1998

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 210, 28.7.1998, str. 17.

[3] UL L 143, 27.6.1995, str. 35.

[4] UL L 105, 4.4.1998, str. 7.

--------------------------------------------------
Uredba Komisije (ES) št. 1563/98

z dne 20. julija 1998

o spremembi Uredbe (ES) št. 956/97 o podrobnih pravilih za uporabo Uredbe Sveta (ES) št. 2201/96 v zvezi s posebnimi ukrepi, ki se uporabljajo za predelane beluše

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trga za predelano sadje in zelenjavo [1], kakor je bila spremenjena z Uredbo (ES) št. 2199/97 [2], in zlasti člena 10(4) Uredbe,

ker Uredba Komisije (ES) št. 956/97 [3] določa, da morajo reprezentativna združenja predložiti programe posebnih ukrepov pred 30. junijem 1998; ker se je izkazalo, da je čas, potreben za ustanovitev takšnih reprezentativnih združenj iz člena 1(a) navedene uredbe, daljši, kot je bilo na začetku predvideno; ker je zato treba prej navedeni rok podaljšati za eno leto, da se omogoči izvajanje navedene uredbe;

ker so ukrepi, predvideni s to uredbo, v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

V členu 1(b) Uredbe (ES) št. 956/97 se "30. junij 1998" nadomesti s "30. junij 1999".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 1998

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 303, 6.11.1997, str. 1.

[3] UL L 139, 30.5.1997, str. 10.

--------------------------------------------------
Uredba Sveta (ES) št. 2250/1999

z dne 22. oktobra 1999

o tarifni kvoti za maslo s poreklom iz Nove Zelandije

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) koncesije Skupnosti, navedene v sporazumih, sklenjenih v urugvajskem krogu večstranskih trgovinskih pogajanj in vsebovane v Časovnem razporedu CXL/Evropske skupnosti, zajemajo tarifno kvoto 76667 ton masla s poreklom iz Nove Zelandije, starega vsaj šest tednov, z vsebnostjo maščobe najmanj 80 %, vendar manj od 82 %, izdelanega neposredno iz mleka ali smetane;

(2) upravičenost masla, proizvedenega v Novi Zelandiji po postopkih "Ammix" in "Spreadable", v okviru tarifne kvote, je postala vprašljiva;

(3) zaradi pravne varnosti je primerno natančno določiti, da takšno maslo, izdelano iz mleka ali smetane brez uporabe skladiščenih materialov, ni izključeno iz tarifne kvote zaradi dejstva, da je proizvedeno po postopku, v katerem gre lahko smetana skozi stopnjo koncentrirane mlečne maščobe in/ali frakcioniranja takšne mlečne maščobe.

SPREJEL NASLEDNJO UREDBO:

Člen 1

Za izvajanje tarifne kvote za maslo s poreklom iz Nove Zelandije izraz "izdelano neposredno iz mleka ali smetane" ne izključuje masla, izdelanega iz mleka ali smetane brez uporabe skladiščenih materialov, v enem samem, samozadostnem in neprekinjenem postopku, med katerim gre lahko smetana skozi stopnjo koncentrirane mlečne maščobe in/ali frakcioniranja takšne mlečne maščobe.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luksemburgu, 22. oktobra 1999

Za Svet

Predsednik

S. Mönkäre

--------------------------------------------------
Uredba Sveta (ES) št. 1602/1999

z dne 19. julija 1999

o spremembi Uredbe (ES) št. 2597/97 o dodatnih pravilih o skupni ureditvi trga z mlekom in mlečnimi proizvodi za konzumno mleko

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker člen 4(d) Uredbe (ES) št. 2597/97 [3] določa, da mora imeti konzumno mleko vsebnost nemastne suhe snovi 8,50 % (m/m) ali več za mleko s 3,5 % (m/m) maščobe ali enakovredno vsebnost za mleko z drugačno vsebnostjo maščobe; ker se je ugotovilo, da surovo mleko v nekaterih državah članicah del leta ali celo leto ne dosega določene stopnje; take razmere bi lahko ogrozile dobavo konzumnega mleka v nekaterih regijah Skupnosti; glede na omejitve, določene v členu 3(2) navedene uredbe glede spreminjanja nemastne suhe snovi v mleku, in drugih dodatnih zahtev, določenih v členu 4 navedene uredbe, bi bilo treba s 1. januarjem 1999 črtati člen 4(d),

SPREJEL NASLEDNJO UREDBO:

Člen 1

Člen 4(d) Uredbe (ES) št. 2597/97 se črta.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba se uporablja od 1. januarja 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 1999

Za Svet

Predsednik

K. Hemilä

[1] UL C 70, 13.3.1999, str. 14.

[2] Mnenje z dne 14. aprila 1999 (še ni bilo objavljeno v Uradnem listu).

[3] UL L 351, 23.12.1997, str. 13.
Uredba Komisije (ES) št. 2317/1999

z dne 29. oktobra 1999

o spremembi specifikacije imena "Idiazábal", navedenega v Prilogi k Uredbi (ES) št. 1107/96 o registraciji geografskih označb in označb porekla s postopkom, ki ga določa člen 17 Uredbe Sveta (EGS) št. 2081/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb geografskega porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 9 Uredbe,

ob upoštevanju naslednjega:

(1) Španska vlada je na podlagi člena 9 Uredbe (EGS) št. 2081/92 zahtevala, da se spremeni ena točka specifikacije imena "Idiazábal", ki je registrirano kot zaščitena označba porekla na podlagi Uredbe Komisije (ES) št. 1107/96 [3], kakor je bila nazadnje spremenjena z Uredbo (ES) št. 1070/1999 [4]. Namen te spremembe je spremeniti pH vrednost za sir s tem imenom s sedanje vrednosti od 5,1 do 5,8 v vrednost od 4,9 do 5,5.

(2) Preverjanje tega zahtevka je pokazalo, da gre za manjšo spremembo. Ta sklep temelji na rezultatih številnih preskusov, izvedenih za določitev pH vrednosti tega sira. Ti preskusi so pokazali, da ob registraciji določene mejne pH vrednosti ne ustrezajo več popolnoma dejanskim vrednostim. Zato je treba razpon pH vrednosti prilagoditi dejanskemu stanju. Izkazalo se je, da ta prilagoditev ne vpliva na povezavo med zadevnim proizvodom in razmejenim območjem ali na pogoje, ki zadevajo predvsem zorenje. Poleg tega sprememba ne vpliva na pravice drugih proizvajalcev.

(3) V skladu s postopkom iz člena 9 Uredbe (EGS) št. 2081/92 je Komisija 9. septembra 1999 odločila, da gre za manjšo spremembo in zato postopka iz člena 6 te Uredbe ni treba uporabiti.

(4) Komisija je sprejela tudi stališče, da je sprememba skladna z Uredbo (EGS) št. 2081/92. Zato je treba spremembo razpona pH vrednosti za sir z imenom "Idiazábel" primerno registrirati in objaviti,

SPREJELA NASLEDNJO UREDBO:

Člen 1

Sprememba razpona pH vrednosti za sir z zaščiteno označbo porekla "Idiazábal" s sedanje vrednosti od 5,1 do 5,8 na vrednost od 4,9 do 5,5 se registrira in objavi skladno s členom 6(4) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. oktobra 1999

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 148, 21.6.1996, str. 1.

[4] UL L 130, 26.5.1999, str. 18.

--------------------------------------------------
Uredba Komisije (ES) št. 1070/1999

z dne 25. maja 1999

o spremembi Priloge k Uredbi (ES) št. 1107/96 o registraciji geografskih označb in označb porekla po postopku iz člena 17 Uredbe Sveta (EGS) št. 2081/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 17(2) Uredbe,

(1) ker je bilo ime Φέτα (Feta), ki ga je sporočila grška vlada, v skladu s členom 17 Uredbe (EGS) št. 2081/92 registrirano kot zaščitena označba porekla na podlagi Uredbe Komisije (ES) št. 1107/96 [3], kakor je bila nazadnje spremenjena z Uredbo (ES) št. 590/1999 [4];

(2) ker je sodišče v svoji sodbi z dne 16. marca 1999 zadevno uredbo glede registracije imena Φέτα (Feta) kot zaščitene označbe porekla izreklo za nično; ker se zato zadevno ime zbriše s "Seznama zaščitenih označb porekla in zaščitenih geografskih označb" in iz Priloge k tej uredbi,

SPREJELA NASLEDNJO UREDBO:

Člen 1

1. Ime Φέτα (Feta) se zbriše s "Seznama zaščitenih označb porekla in zaščitenih geografskih označb".

2. Iz Priloge k Uredbi (ES) št. 1107/96 se v delu A "Proizvodi, namenjeni za prehrano ljudi, navedeni v Prilogi II k Pogodbi o Evropskih skupnosti" pod naslovoma "Siri" in "Grčija", izbriše ime Φέτα (Feta) (ZOP).

3. V skladu s členom 17(3) Uredbe (EGS) št. 2081/92 ostane ime Φέτα (Feta) še naprej zaščiteno na nacionalni ravni, dokler se glede tega ponovno ne odloča.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. maja 1999

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 148, 21.6.1996, str. 1.

[4] UL L 74, 19.3.1999, str. 8.

--------------------------------------------------